Taung

Taung is 'n dorpie in die Noordwes-provinsie van Suid-Afrika. Die naam beteken plek van die leeu en verwys na Tau, 'n hoof van die Tswanasprekende BaTaungstam. Tau is die Tswana-woord vir leeu.

Die dorpie het bekend geword toe professor Raymond Dart in 1924 die skedel van 'n kind (die sogenaamde Taung-kind) in die Buxton kalkgroef (koördinate S27 37 10 E24 37 59) gevind het. Dié skedel het 'n belangrike bydrae gelewer in die ontwikkeling van die paleontologie van die Homonide en was die oorsponklike spesie wat beskryf is as Australopithecus africanus. Die skedel word nou by die Universiteit van die Witwatersrand bewaar. Die skedel is glo naastenby 2,5 miljoen jaar oud.

Taung is in 2005 deur Unesco as wêrelderfenisgebied gelys.

Sien ook 
 Lys van dorpe in Suid-Afrika
 Wêrelderfenisgebiede in Suid-Afrika

Verwysings

Eksterne skakels 
   Amptelike Unesco-bladsy

Argeologiese vindplekke in Suid-Afrika
Grotte van Suid-Afrika
Nedersettings in Noordwes
Wêrelderfenisgebiede in Suid-Afrika